CELEX: 62017CN0566
Language: sk
Date: 2017-09-26 00:00:00
Title: Vec C-566/17: Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 26. septembra 2017 – Związek Gmin Zagłębia Miedziowego w Polkowicach/Szef Krajowej Administracji Skarbowej

15.1.2018   
            
            
               SK
            
            
               Úradný vestník Európskej únie
            
            
               C 13/5
            
         Návrh na začatie prejudiciálneho konania, ktorý podal Wojewódzki Sąd Administracyjny we Wrocławiu (Poľsko) 26. septembra 2017 – Związek Gmin Zagłębia Miedziowego w Polkowicach/Szef Krajowej Administracji Skarbowej
   (Vec C-566/17)
   (2018/C 013/05)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Wojewódzki Sąd Administracyjny we Wrocławiu
   
      Účastníci konania pred vnútroštátnym súdom
   
   
      Žalobca: Związek Gmin Zagłębia Miedziowego w Polkowicach
   
      Žalovaný: Szef Krajowej Administracji Skarbowej
   
      Prejudiciálna otázka
   
   Bráni článok 168 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) a zásada neutrality DPH vnútroštátnej praxi, podľa ktorej sa priznáva právo na neobmedzené odpočítanie dane zaplatenej na vstupe v súvislosti s nadobudnutím tovarov a službami, ktoré sa používajú jednak na účely transakcií zdaniteľnej osoby, ktoré patria do pôsobnosti DPH (zdaniteľné a oslobodené transakcie) a jednak na účely transakcií, ktoré nepatria do pôsobnosti DPH, a to s ohľadom na tú skutočnosť, že vnútroštátny zákon neupravuje nijaké metódy a kritériá na rozdelenie súm dane zaplatenej na vstupe na vyššie uvedené druhy transakcií?
   
      (1)  Ú. v. EÚ L 347, 2006, s. 1.